**Objektivitet:** Denne artikkelens objektivitet er omstridt. **Obs!** Endringer som mangler kildehenvisning og/eller avviker fra en objektiv fremstilling, kan bli fjernet.

**X,** inntil 2023 **Twitter**, er en nettbasert sosial medie- og sosiale nettverkstjeneste som eies og drives av det amerikanske selskapet X Corp. (etterfølgeren til Twitter, Inc.). Ordet twitter er engelsk og betyr *kvitter*, som i fuglekvitter.

Tekstlengden på meldinger på Twitter er begrenset til maksimalt 280 tegn (inntil 7. november 2017 kun 140 tegn), men kan også inneholde bildefiler, lenker og korte lyd- eller filmklipp. Registrerte brukerne kan sende egne meldinger, samt like og videresende andres meldinger (kalt retvitre/*retweet*). Å abonnere på meldinger fra noens twitter-konto kalles «å følge» dem, og de som abonnerer som «følgere».

Oppdateringene vises på brukerens profilside og mottas av andre brukere som har valgt å abonnere på nettopp denne brukerens meldinger, men det er også mulig å begrense mottakerne. Uregistrerte brukere kan bare lese andres meldinger. Twitter-meldinger skrives og leses vanligvis på nettsiden twitter.com eller gjennom en mobilapp. 

Tjenesten var til 2023 eiet og ble drevet av det amerikanske selskapet Twitter Inc. med hovedkontor i San Francisco i California. Forretningsmannen Elon Musk ble eier av Twitter Inc. i oktober 2022, etter at han kjøpte selskapet for 44 milliarder amerikanske dollar. Oppkjøpet og Musks nye idéer for nettstedet har fått blandede tilbakemeldinger fra brukere og statsorganer. I 2023 skiftet Twitter Inc navn til X Corp.

Historikk
---------

Skisse tegnet i 2006 av Jack Dorsey.
Twitter ble utviklet og lansert av Jack Dorsey, Evan Williams, Biz Stone, og Noah Glass. Arbeidet med Twitter begynte som et forsknings- og utviklingsprosjekt hos selskapet Obvious i San Francisco i mars 2006, og tjenesten ble først kun benyttet innad i selskapet. Det ble lansert for allmennheten i oktober 2006.

Den aller første twittermeldingen ble sendt 21. mars 2006 av Jack Dorsey og inneholdt meldingen "just setting up my twttr". "Twttr" var arbeidsnavnet på tjenesten før den ble offentlig lansert fire måneder senere.

På Twitter benyttes emneknagg for å kategorisere og knytte meldinger sammen. Emneknagger forenkler søk og gir meldinger økt synlighet. Twitter anbefaler å bruke én til to emneknagger i hver melding som beste praksis. Emneknagg ble introdusert av Chris Messina 23. august 2007, men ble i starten avvist. Gjennombruddet for emneknagger kom i oktober 2007 da lokale brannmenn benyttet #SanDiegoFire for å twitre om en rekke skogbranner i området. 

I november 2008 ble det anslått at Twitter hadde 4-5 millioner registrerte brukerkontoer. Tjenesten øker raskt i verdensomspennende popularitet med over 500 millioner aktive brukere per 2012 og genererer over 340 millioner tweets daglig i håndtering av over 1600 millioner søk per dag.

I august 2014 brukte İlham Əliyev Twitter til å erklære krig mot Armenia, som første statsoverhode i verdenshistorien til å erklære krig mot et annet land via sosiale medier.

25. april 2022 ble det klart at Tesla-gründer Elon Musk hadde til hensikt å kjøpe mediet og omdanne det til et privat selskap, slik at han lettere kan innføre endringer i virksomheten. I juli samme år ga han imidlertid beskjed om at han vil terminere kjøpet fordi selskapet ikke har klart å gi tilstrekkelig informasjon om hvor mange faktiske brukere plattformen har i forhold til hvor mange bot-brukere den har.

Twitter og Norge
----------------

Ved utgangen av første halvår 2020 var det registrert 1,178 millioner norske profiler på Twitter.

Nordmannen med flest følgere er Martin Foss Andersen, som spiller *Fortnite* på profesjonelt nivå med 1 200 000 følgere per desember 2021. Til sammenligning hadde Jens Stoltenberg 568 000 følgere per desember 2021.

Donald Trump og Twitter
-----------------------

Donald Trump har vært en ivrig Twitterbruker med sin private brukerkonto @realDonaldTrump, og hadde i mai 2020 over 80 millioner følgere.

Den 26. mai 2020 valgte Twitter å merke to av presidentens tweets om stemmegivning per post med en faktasjekk-boks, som en advarsel til leserne av innleggene om at innholdet var usant og/eller villedende. Dette fikk presidenten til å poste en ny tweet der det stod (oversatt fra engelsk): "Republikanere føler at sosiale medieplattformer fullstendig knebler konservative stemmer. Vi vil sterkt regulere eller stenge dem ned før vi kan noen gang la det skje."  Senere samme dag sa han at "Twitter har nå vist at alt vi har sagt om dem (og deres andre sammensvergede) er rett. Stor aksjon følger!"  28. mai kom det en presidentordre der Twitter ble nevnt spesielt for å ha merket presidentens tweets som villedende, men ikke tweets som handlet om Russlands påståtte påvirkning av valget i USA i 2016. Det het også i presidentordren at dersom et online-selskap begrenset tilgangen til innhold, skulle selskapet ikke lenger få fritak fra ansvar som en uavhengig publiseringsplatform, men bli regnet som et tradisjonelt medium som har ansvar for innholdet. Trump sa at: "hva de velger å faktasjekke og hva de velger å ignorere, eller til og med fremme, er ikke mer enn politisk aktivist-gruppe." Presidenten hevdet at Twitter ikke er nøytrale, og ba administrasjonen om å utvikle retningslinjer som hindrer skattepenger fra å gå til selskaper som forhindrer pressefrihet. Dagen etter skrev Trump om opptøyene etter dødsfallet til George Floyd i Minneapolis, og Twitter merket posten som i strid med deres rettningslinjer, men beholdt den: "Denne tweeten brøt Twitters regler om å forherlige vold. Twitter har imidlertid fastslått at det kan være av offentlig interesse at tweeten fortsetter å være tilgjengelig." Dette ble omtalt som det modigste, og mest risikable noe sosialt medium noengang har gjort.

12. januar 2021 ble @realDonaldTrump permanent utestengt fra Twitter da han, etter stormingen av kongressbygningen 6. januar 2021, igjen sa at hans velgere vil ha en "gigantisk stemme langt inn i fremtiden" og ikke vil godta å bli "urettferdig behandlet".  Twitter mente presidentens siste tweets viser at han ikke støtter en fredelig maktovergang og ordene kan tolkes som at alle på innsettelsen av Joe Biden er "trygge" mål dersom det blir voldelig. Twitter mener Trump oppfordret til å gjenta det som skjedde 6. januar 2021 og utestengte ham permanent. 

Donald Trump er nå tilbake på Twitter.

Se også
-------

* Web 2.0
* Blogg
* TwitArt

Referanser
----------

1. ↑   twitter.com, utgitt 21. mars 2006, «just setting up my twttr»[Hentet fra Wikidata]
2. ↑  Faber, David; Vanian, Jonathan (27. oktober 2022). «Elon Musk now in charge of Twitter, CEO and CFO have left, sources say». *CNBC* **(engelsk)**. Besøkt 8. november 2022.
3. 1 2  Dang, Sheila; Roumeliotis, Greg (28. oktober 2022). «Musk begins his Twitter ownership with firings, declares the 'bird is freed'». *Reuters* **(engelsk)**. Besøkt 8. november 2022.
4. ↑  «'Your feedback is appreciated, now pay $8': Elon Musk's epic reply to US politician over verification charge». *WION* **(engelsk)**. Besøkt 8. november 2022.
5. ↑  Lothe, Anders Toft (25. juli 2023). «Twitter har byttet navn til "X". Endringen kan by på problemer for Elon Musk». *Teknokratiet*. Besøkt 15. januar 2024.
6. ↑  Twitter, Inc. Arkivert 29. juli 2009 hos Wayback Machine.
7. ↑  Dorsey, Jack (21. mars 2006). «Jack Dorsey sin første twittermelding». Besøkt 21. mars 2016.
8. ↑  «Using hashtags on Twitter». *Twitter Help Center*. Besøkt 23. november 2017.
9. ↑  Messina, Chris (23. august 2007). «how do you feel about using # (pound) for groups. As in #barcamp [msg]?». *@chrismessina* **(engelsk)**. Besøkt 23. november 2017.
10. ↑  Hiscott, Rebecca. «The Beginner's Guide to the Hashtag». *Mashable* **(engelsk)**. Besøkt 23. november 2017.
11. ↑  Aneesh, Jeremiah (19. november 2008). «Social Networks Site Usage: Visitors, Members, Page Views, and Engagement by the Numbers in 2008». Besøkt 16. februar 2009.
12. ↑  Twitter Search Team (May 31, 2011). "The Engineering Behind Twitter’s New Search Experience". Twitter Engineering Blog. Twitter. Retrieved June 10, 2011.
13. ↑  President erklærte krig via Twitter
14. ↑  «Elon Musk kjøper Twitter for rundt 44 milliarder dollar». *E24*. 25. april 2022. Besøkt 9. juli 2022.
15. ↑  «Elon Musk trekker seg fra oppkjøpet av Twitter». *E24*. 8. juli 2022. Besøkt 9. juli 2022.
16. ↑  «Ipsos SoMe-tracker Q2'20». *Ipsos*. Arkivert fra originalen 28. september 2020. Besøkt 22. oktober 2020.
17. ↑  «Martin Foss Andersens brukerkonto på Twitter». *Twitter*. Besøkt 22. oktober 2020.
18. ↑  «Jens Stoltenbergs brukerkonto på Twitter». *Twitter*. Besøkt 22. oktober 2020.
19. ↑  «Donald Trumps brukerkonto på Twitter». *Twitter*. Besøkt 22. oktober 2020.
20. ↑  Kolberg, Marit (27. mai 2020). «Twitter merker Trump-tvitring som villedende». *NRK*. Besøkt 27. mai 2020.
21. ↑  Trump, Donald J. (2020). «Republicans feel that Social Media Platforms totally silence conservatives voices. We will strongly regulate, or close them down, before we can ever allow this to happen. We saw what they attempted to do, and failed, in 2016. We can’t let a more sophisticated version of that....». *@realDonaldTrump* **(engelsk)**. Besøkt 26. mai 2020.
22. ↑  Trump, Donald J. (26. mai 2020). «Twitter has now shown that everything we have been saying about them (and their other compatriots) is correct. Big action to follow!». *@realDonaldTrump* **(engelsk)**. Besøkt 27. mai 2020.
23. ↑  «Executive Order on Preventing Online Censorship». *The White House* **(engelsk)**. Arkivert fra originalen 11. desember 2020. Besøkt 29. mai 2020.
24. ↑  Trump, Donald J. (2020). «....These THUGS are dishonoring the memory of George Floyd, and I won’t let that happen. Just spoke to Governor Tim Walz and told him that the Military is with him all the way. Any difficulty and we will assume control but, when the looting starts, the shooting starts. Thank you!». *@realDonaldTrump* **(engelsk)**. Besøkt 29. mai 2020.
25. ↑  «Twitter hides Trump tweet for 'glorifying violence'». *BBC News* **(engelsk)**. 29. mai 2020. Besøkt 29. mai 2020.
26. 1 2  «Permanent suspension of @realDonaldTrump». *blog.twitter.com* **(engelsk)**. Besøkt 15. januar 2021.

Eksterne lenker
---------------

* (mul) Offisielt nettsted Rediger på Wikidata

* (en) Offisiell blogg Rediger på Wikidata

* (en-GB) Offisiell blogg Rediger på Wikidata

* (en-AU) Offisiell blogg Rediger på Wikidata

* (en-CA) Offisiell blogg Rediger på Wikidata

* (en-IN) Offisiell blogg Rediger på Wikidata

* (ja) Offisiell blogg Rediger på Wikidata

* (fr) Offisiell blogg Rediger på Wikidata

* (pt-BR) Offisiell blogg Rediger på Wikidata

* (ko) Offisiell blogg Rediger på Wikidata

* (id) Offisiell blogg Rediger på Wikidata
* (no) Jørn Kippersund Twitter for nybegynnere kort 27-punkts norskspråkling innføring i bruk av Twitter 27.11.2011

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** BIBSYS **·** VIAF **·** VIAF **·** GND **·** LCCN **·** LCCN **·** NKC **·** BBC Things
 |